RS เตรียมเทิร์นอะราวด์
ประเด็นของการลงทุนไม่มีอะไรแน่นอนตายตัว หุ้นที่เชื่อว่า น่าจะกลับมาทำกำไรอย่างยอดเยี่ยม เอาเข้าจริงอาจไม่เป็นเหมือนที่คิด และหุ้นบางตัวที่อยู่นอกความสนใจ อาจเป็นหุ้นที่มาแรงแซงทางโค้งก็ได้ จึงต้องดูเหตุการณ์ไปทีละช็อต เพื่อทำให้การลงทุนมีความคล่องตัวนะครับ
24 ธ.ค. 2559

สภาแมงเม่า : ดร.สมชาย
 
คุณฐากร จากตลิ่งชัน กรุงเทพฯ พูดถึงข่าวยืดจ่ายค่าประมูลทีวีดิจิตอลตามคำสั่งของ คสช. ทำให้หุ้นทีวีดิจิตอลมีความหวังในการกลับมาทำกำไรอีกครั้งนั้น ทำให้ผมเกิดความสนใจในหุ้น RS หรือ บริษัท อาร์เอส จำกัด (มหาชน) ขึ้นมาในทันที เพราะโปรไฟล์ของบริษัทนี้ค่อนข้างดี มีโอกาสเทิร์นอะราวด์ได้อย่างแข็งแกร่ง จึงอยากถามอาจารย์ว่า คิดเหมือนผมไหมครับ
 
ประเด็นของการลงทุนไม่มีอะไรแน่นอนตายตัว หุ้นที่เชื่อว่า น่าจะกลับมาทำกำไรอย่างยอดเยี่ยม เอาเข้าจริงอาจไม่เป็นเหมือนที่คิด และหุ้นบางตัวที่อยู่นอกความสนใจ อาจเป็นหุ้นที่มาแรงแซงทางโค้งก็ได้ จึงต้องดูเหตุการณ์ไปทีละช็อต เพื่อทำให้การลงทุนมีความคล่องตัวนะครับ
เหมือนกับการลงทุนในหุ้น RS หรือ บริษัท อาร์เอส จำกัด (มหาชน) อาจมีจุดที่น่าสนใจหลายจุดด้วยกัน แต่ไม่ได้หมายความว่า จุดแข็งดังกล่าวจะแปรผันมาเป็นรายได้จำนวนมหาศาล เพราะโลกของวงการบันเทิงหมุนเวียนเปลี่ยนไปตลอดเวลา และกระแสที่เห็นพูดกันติดปาก อาจมาแค่ระยะสั้นๆ ก็ได้
ด้วยเหตุนี้ถึงอย่าด่วนสรุปว่า RS จะกลายเป็นหุ้นเทิร์นอะราวด์อย่างแข็งแกร่ง เพราะการยืดระยะเวลาค่าประมูลที่ค้างอยู่ 1 งวด ซึ่งต้องจ่ายภายใน 1 ปี แบ่งออกเป็นจ่าย 2 งวดภายใน 2 ปี และการยืดระยะเวลาชำระค่าส่วนต่างจาก 3 งวด เป็น 6 งวด เป็นเพียงการผ่อนปรนเงื่อนไขที่ตึงเกินไปก็เท่านั้นเอง
วันนี้ถึงต้องดูว่าเมื่อภาระที่แบกจนหลังแอ่นก่อนหน้านี้เริ่มเบาลง บริษัทจะฉวยโอกาสดังกล่าวกลับมาทำกำไรได้จริงไหม?
เนื่องจากการทะยานขึ้นอย่างยั่งยืนต้องตั้งอยู่บนกำไรที่เติบโตอย่างต่อเนื่อง เพราะเมื่อนำกำไรต่อหุ้นปี 58 ที่ระดับ 0.12 บาท มาเทียบบนค่า P/E 70 เท่า ได้ราคาเป้าหมาย 8.40 บาท ย่อมตีความได้ทันทีว่า ในปี 60 ตัวเลขกำไรต้องอยในระดับ 120 ล้านบาทขึ้น
 
(หน่วย : ล้านบาท)
 
หากทำไม่ได้ตามที่ประเมินไว้ข้างต้น ราคาหุ้นสูงกว่านี้ถือว่าเป็นความเสี่ยงนะครับ
ที่สำคัญวันนี้ทุกคนเชื่อว่า เทิร์นอะราวด์แน่ๆ แต่จะทำได้ตามเป้าที่ประเมินไว้หรือเปล่า?ยังคงเป็นคำถามที่ค้างคาใจใครหลายคนก็เท่านั้นเอง
เพียงแต่จังหวะนี้กระแสทีวีดิจิตอลมาค่อนข้างดี ทำให้ RS กลายเป็นหนึ่งในตัวเลือกที่น่าสนใจขึ้นมาในทันที!